Истинита повест
Краљ краљицу умилост сазива,
Краљица се немило одзива:
„Што ме зовеш, краљу господару?“
Ал' говори краљу господару:
„Ој краљице, ој госпођо моја,
„Не зовем те да ти заповедам,
„Већ те зовем, да те лепо питам.
–„Хоћеш ли ми право казивати ?—
„Три пут си се млада удавала ,
„ У три дома , за три господара :
„Ди је теби по најбоље било ? “
Ал' говори краљица госпођа :
„ Ао краљу , драги господару ,
Хоћеш мени тврду веру дати,
„Тврду веру у једину душу,
„Да ми ништа учинити не ћеш,
„Ја ћу теби право казивати.“
Ал' говори краљу господару:
„Ој краљице, ој госпођо моја,
„Ево теби тврду веру дајем,
„Тврду веру у једину душу,
„Да ти ништа учинити не ћу.“
Ал' говори краљица госпођа:
„Три пут сам се млада удавала,
У три дома, за три господара.
„Ја кад сам се први пут удала,
„Ја сам била млада, неразумна,
„Ту је мени свакојако било.
„А кад сам се други пут удала,
„За Милоша, за дербедерину,
„Вас дан пије у механи вино.
„А кад Милош из механе дође,
Он ме шиба троструком камцијом,
„Све ми крвца кроз кошуљу зврца.
„Имала сам до девет синова
„И десету мезимицу Јелу.
„Да се Милош може искупити,
„Сви бих девет за Милоша дала,
„И дала бих мезимицу Јелу,
„И тебе бих, краља господара,
„И тебе бих за Милоша дала.“
Ал' говори краљу господару;
„Ој краљице, ој госпођо моја,
„Да ти нисам тврду веру дао,
„Тврду веру у једину душу,
„Данас бих ти погубио главу."

Извор 

Б.М. 1875. Српске народне песме. Панчево, Наклада и штампарија браће Јовановића. стр. 29-30.

Српска народна поезија
Бранко Мушицки - Српске народне песме
Женске народне песме